Hvis Glomma var whisky

«Hvis Glomma var whisky» er en sang  i blues-stil med norsk tekst, som ble skrevet av Øystein Sunde og gitt ut mars 1971 som B-side på singelen «Skreppa mi er bra, esse».Spinner Records – Medium: Øystein Sundes singel diskografi.Sunde, Øystein (1997) Du må'kke komme her og komme her. Ex Libris Forlag AS; Oslo. ISBN 82-7384-621-0 s. 127Ja takk, begge deler – diskografiside i programmet som ble solgt på forestillingen

Sunde synger og kompes av sin egen akustiske gitar (stålstrenger). Teksten har fem vers og de handler generelt om en person som er henfallen til alkohol og som lever på livets skyggeside.

Både tekst og noter til «Hvis Glomma var whisky» ble publisert i notaboka Viser uten slips i 1972Sunde, Øystein (1972) Viser uten slips. Gyldendal Norsk Forlag; Oslo. ISBN 82-05-05301-4 s. 38/39 Teksten ble også publisert i boka Poesi ad lib av Jan Erik Vold. I den boken åpner Vold for muligheten til at Sundes tekst er den første blues-tekst i norsk språkdrakt noensinne.Vold, Jan Erik (2013) Poesi ad lib. Gyldendal; Oslo. ISBN 978-82-05-45113-1 s. 286/287

 Annet 

To innspillinger fra 1929/1930 inneholder strofen «If the river was Whiskey and I was a duck. I'd dive to the bottom and I'd never come up» (som tilsvarer siste vers i «Hvis Glomma var whisky»):
John Estes (også kalt Sleepy John Estes) ga ut «Diving Duck Blues» på 78-plate i 1929. Selve innspillingen foregikk 26. september samme år i Memphis, Tennessee. Foruten Estes på vokal/gitar, bidro Yank Rachell på mandolin og Jab Jones på piano.wirz.de – Medium: «Diving Duck Blues» – John Estes (1929)
Charlie Poole ga ut «If the River Was Whiskey» cirka 1930 (Columbia 15545-D). Selve innspillingen foregikk 23. januar 1930.Answers.com
I 1973 ble «Hvis Glomma var whisky» utgitt på samlealbumet Fanitullen og 11 andre go'låter (Fontana Special 6426 048), og det er samme versjon som på singelen. Som albumtittelen antyder, var også Christiania Fusel & Blaagress sin versjon av Fanitullen med på samme plate.Discogs – Medium: «Fanitullen og 11 andre go'låter» (1973)
En svensk-språklig versjon med tittelen «Om Nissan var whisky» ble utgitt september 1973 på Sunderfundigheter. Den svenske teksten ble skrevet av den svenske sportskommentatoren Åke Strömmer. Sundes gitarkomp tilsvarer ikke den norske varianten på singelen. Han bruker stålstrenger her også og tempoet er kjappere.Sunderfundigheter – informasjon på omslaget.
Sunde ga ut to andre norskspråklige varianter av «Hvis Glomma var whisky» som ble utgitt på to forskjellige pressinger av det svenske albumet Hurtbuller i hvit saus i 1975. På A-siden er det enten risset inn 10 P75 eller 11 P75 i rillene mot etiketten av vinylen (på B-sidene er det risset inn 10 P75 på begge varianter). På begge versjoner spiller Sunde på nylonstreng-gitar. Det som skiller variantene på disse to pressingene er:
 10 P75: Sangen går sakte i E-dur og varer 3:42. En bassist er med og spiller fra og med andre vers.
 11 P75: Denne har litt kjappere tempo og går i Fiss-dur (som innebærer at Sunde benytter capo på andre bånd) og varer 3:33. Ingen bassist er med på komp. Et ekstra vers er også med.
I 1980 ble denne versjonen av «Hvis Glomma var whisky» med på kassetten Nærbilde av Øystein Sunde.Aas, Mikkel (2007) Spilletid. Macta Forlag; ISBN 978-82-997471-0-3 s. 332Sundes verden – teksthefte som fulgte med albumet.

 Referanser 

Kategori:Sanger fra 1971
Kategori:Sanger skrevet av Øystein Sunde